રાજકોટના એક અગ્રણી ચાર્ટર્ડ એકાઉન્ટન્ટ કહે છે, ઘણા વેપારીઓ મૂળ પેઢીથી અલગ હોય એવી બીજી બેથી ત્રણ પેઢીઓ બનાવે છે. જીએસટી નંબર નાંખીને બિલ પણ બનાવતાં હોય છે પણ એક જ માલ પોતાની ત્રણેક પેઢીઓમાં ફેરવીને પછી વેચે છે અને જીએસટી વિભાગ પાસેથી ક્રેડિટ એકત્ર કરી લે છે. બે-ત્રણ પેઢીમાં માલ ફેરવવાથી વિભાગમાં ઝડપથી ટ્રેસ થવાતું નથી. કદાચ આવા કિસ્સાઓ પકડાય તો પણ અંતિમ વ્યક્તિ સુધી તપાસ પહોંચે ત્યારે સરકારને રિકવરી મળે એવી સ્થિતિ જ રહી હોતી નથી. પરિણામે કરચોરો બચી જાય છે.